## El Consell aprova la tramitació d'urgència del decret que modifica la regulació de la tipologia i el funcionament dels centres, serveis i programes de serveis socials

*** Mitjançant esta modificació s'ampliaran els terminis perquè els centres puguen aplicar els requisits establits en la normativa
* El Consell respon així a la demanda del sector davant de la impossibilitat de complir amb els temps i consensua amb els centres els nous termes**

El Ple del Consell ha aprovat la declaració d'urgència en la tramitació del decret pel qual es modifica la norma que regula la tipologia i el funcionament dels centres, serveis i programes de serveis socials i la seua ordenació dins de l'estructura funcional, territorial i competencial del Sistema Públic Valencià de Serveis Socials.

El decret 27/2023, de 10 de març, que es modificarà per tramitació d'urgència, descriu, ordena i concentra la normativa d'aplicació als centres en matèria de serveis socials en l'àmbit de la Comunitat Valenciana, i regularà les seues característiques, condicions funcionals, estructurals, materials i de personal, i els requisits necessaris per a la seua posada en marxa i funcionament com a part d'un sistema organitzat i articulat.

Des de la seua entrada en vigor fa huit mesos i després d'analitzar els diferents terminis que establix el decret perquè els centres de serveis socials apliquen els requisits que preveu, la Vicepresidència Segona i Conselleria de Serveis Socials, Igualtat i Habitatge ha constatat, tal com li ha traslladat el mateix sector afectat, la dificultat o impossibilitat de compliment d'estos temps, per la qual cosa resulta oportuna i necessària la seua modificació.

Per este motiu, i amb la finalitat d'oferir una resposta amb terminis raonables i consensuats amb el sector de recursos de serveis socials, es considera fonamental que la tramitació del nou decret, que modifique i establisca períodes d'adaptació més extensos, es produïsca com més prompte siga possible.

Fecha: 05/12/2023